Τιάγκο Σίλβα (ποδοσφαιριστής, γενν. το 1993)

Ο **Τιάγκο Ραφαέλ Μάια ντα Σίλβα** (πορτογαλικά: *Tiago Rafael Maia da Silva*, γενν. στις 2 Ιουνίου 1993) είναι Πορτογάλος επαγγελματίας ποδοσφαιριστής, ο οποίος αγωνίζεται ως μέσος για την Αλ Ραγιάν.

## Σταδιοδρομία σε συλλόγους

### Μπελενένσες
Γεννημένος στη Λισαβόνα, ο Σίλβα εντάχθηκε στην ακαδημία νέων της Μπελενένσες στην ηλικία των 16 ετών, στην οποία μετακινήθηκε από τη Μπενφίκα. Έκανε το επαγγελματικό ντεμπούτο του στις 29 Ιουλίου 2012, παίζοντας και στα 90 λεπτά της ισοπαλία με 1-1 εναντίον της Ολιβεϊρένσε για το Τάσα ντα Λίγκα της σεζόν. Ο πρώτος αγώνας του στη Σεγούντα Λίγα πραγματοποιήθηκε στις 11 Αυγούστου, στη νίκη με 3-1 επί της Φεϊρένσε. 

Ο Σίλβα τελικά συνέβαλε με 37 αγώνες και τέσσερα γκολ, καθώς ο σύλλογος επέστρεψε στην Πριμέιρα Λίγα μετά από απουσία τριών ετών. Έκανε το ντεμπούτο του στην Πριμέιρα Λίγα στις 18 Αυγούστου 2013, όπου δέχτηκε κίτρινη κάρτα στην εντός έδρας ήττα με 0-3 εναντίον της Ρίο Άβε. 

### Φεϊρένσε
Από το 2016 έως το 2018, ο Σίλβα αγωνίστηκε με δανεισμό στην Φεϊρένσε. Σημείωσε έξι και τρία γκολ σε κάθε σεζόν, αντίστοιχα και στις 18 Φεβρουαρίου 2018 η κίνηση έγινε μόνιμη, καθώς ο Σίλβα υπέγραψε τριετές συμβόλαιο. 

### Νότιγχαμ Φόρεστ
Στις 5 Ιουλίου 2019, ο Σίλβα εντάχθηκε στη Νότιγχαμ Φόρεστ με διετές συμβόλαιο. Η παρθενική του εμφάνιση στην Τσάμπιονσιπ πραγματοποιήθηκε στις 3 Αυγούστου, όταν έπαιζε για 62 λεπτά στην εντός έδρας ήττα με 1-2 εναντίον της Γουέστ Μπρόμιτς Άλμπιον. Σημείωσε το πρώτο του γκολ δέκα ημέρες αργότερα, το μοναδικό στην εντός έδρας νίκη για τον πρώτο γύρο του Λιγκ Καπ Αγγλίας εναντίον της Φλίτγουντ Τάουν.

### Ολυμπιακός
Στις 3 Οκτωβρίου 2020, ο Σίλβα υπέγραψε συμβόλαιο με τον Ολυμπιακό. Αγωνίστηκε συνολικά 21 φορές με τον πειραϊκό σύλλογο, κατακτώντας το πρωτάθλημα της σεζόν 2020-2021.

### Βιτόρια Γκιμαράες
Στις 7 Αυγούστου 2021, ο Σίλβα υπέγραψε πενταετές συμβόλαιο με την Βιτόρια Γκιμαράες, συμπεριλαμβάνοντας οψιόν ύψους 50εκ. ευρώ με τον Ολυμπιακό να διατηρεί 50% σε μελλοντική πώληση του παίκτη.

## Εθνική ομάδα
Ο Σίλβα έκανε την πρώτη από τις πέντε συμμετοχές του με την Πορτογαλία U21 στις 14 Αυγούστου 2013, όπου αγωνίστηκε για 31 λεπτά στην φιλική νίκη με 5-2 επί της Ελβετίας. Επελέγη επίσης από τον προπονητή Ρούι Ζόρζε στην Πορτογαλία U23 που συμμετείχε στους Θερινούς Ολυμπιακούς Αγώνες του 2016, παίζοντας σε τρεις αγώνες στο Ρίο ντε Τζανέιρο, με την ομάδα να αποκλείεται στα προημιτελικά.\

## Διακρίσεις

**Μπελενένσες**

* Σεγούντα Λίγα: **1** (2012-13)
**Ολυμπιακός**

* Πρωταθλήματα Ελλάδος : **1** (2020-21)
**Ατομικές**

* Ομάδα της σεζόν στην Πριμέιρα Λίγα: 2024-25

## Παραπομπές


## Εξωτερικοί σύνδεσμοι
* Στοιχεία στην εθνική ομάδα (πορτογαλικά) 
* Προφίλ στο Transfermarkt.com

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές ΚΦ Ος Μπελενένσες
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Αλ Ραγιάν ΣΚ
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ